Περιήγηση ή αναζήτηση σε προηγούμενες συζητήσεις.
Milo Casagrande
milo@ubuntu.com
Shaun McCance
shaunm@gnome.org

Creative Commons Share Alike 3.0

Ελληνική μεταφραστική ομάδα GNOME
team@gnome.gr 2009
Τζένη Πετούμενου
epetoumenou@gmail.gr 2009
Μιχάλης Κοτσαρίνης
mk73628@gmail.com 2010
Θάνος Τρυφωνίδης
tomtryf@gmail.com 2012

# Προβολή προηγούμενων συζητήσεων

Το Empathy αποθηκεύει αυτόματα τις γραπτές συζητήσεις σας με τις επαφές σας. Μπορείτε να κάνετε αναζήτηση σε όλες τις προηγούμενες συζητήσεις σας ή περιήγηση στης προηγούμενες συζητήσεις σας με βάση το όνομα της επαφής και την ημερομηνία.

Δεν χρειάζεται να είστε συνδεδεμένοι στο διαδίκτυο για να δείτε και να ψάξετε τις προηγούμενες συζητήσεις σας.

# Αναζήτηση προηγούμενων συζητήσεων

Μπορείτε να κάνετε αναζητήσεις στο πλήρες κείμενο όλων των προηγούμενων συζητήσεών σας.

Από το παράθυρο Λίστα επαφών, επιλέξτε Προβολή Προηγούμενες συζητήσεις. Εναλλακτικά, πατήστε F3.

Επιλέξτε ένα λογαριασμό από την πάνω αναπτυσσόμενη λίστα. Από κάτω θα εμφανιστεί η λίστα επαφών και δωματίων συζήτησης γι' αυτόν το λογαριασμό.

Πληκτρολογήστε το κείμενο που θέλετε να αναζητήσετε στο πεδίο κειμένου Αναζήτηση.

Οι συζητήσεις που αντιστοιχούν στους όρους της αναζήτησης θα εμφανιστούν. Η προεπιλογή είναι, οι συζητήσεις να ταξινομούνται κατά ημερομηνία.

# Περιήγηση προηγούμενων συζητήσεων

Μπορείτε να εμφανίζετε τις προηγούμενες συζητήσεις σας, με τις επαφές σας ή σε δωμάτια συζήτησης, τοποθετημένες σε χρονολογική σειρά.

Από το παράθυρο Λίστα επαφών, επιλέξτε Προβολή Προηγούμενες συζητήσεις. Εναλλακτικά, πατήστε F3.

Επιλέξτε ένα λογαριασμό από την αναπτυσσόμενη λίστα πάνω αριστερά. Από κάτω θα εμφανιστεί η λίστα επαφών και δωματίων συζήτησης που αντιστοιχεί σε αυτόν το λογαριασμό.

Επιλέξτε μια επαφή ή ένα δωμάτιο συζήτησης για να δείτε τις αντίστοιχες προηγούμενες συζητήσεις. Η προεπιλογή είναι να εμφανίζεται η πιο πρόσφατη συζήτηση.

Μπορείτε να περιηγηθείτε στις συζητήσεις σας με βάση την ημερομηνία. Οι ημέρες που είχατε συζητήσει με την επιλεγμένη επαφή εμφανίζονται με έντονους χαρακτήρες. Κάνετε κλικ σε μια ημερομηνία για να την επιλέξετε. Χρησιμοποιήστε τα βέλη δίπλα από το μήνα και το έτος για να επιλέξετε παλαιότερες ημερομηνίες.

Μπορείτε να κάνετε αναζήτηση για κείμενο στις συζητήσεις πληκτρολογώντας στο πεδίο αναζήτησης στο πάνω μέρος. Θα εμφανιστεί η ζητούμενη συνομιλία.

Υπάρχει ένας γρήγορος τρόπος για να προβάλετε τις προηγούμενες συζητήσεις σας με μία επαφή από το παράθυρο Λίστα επαφών. Απλά κάντε δεξί κλικ στην επαφή και επιλέξτε Προηγούμενες συζητήσεις. Θα εμφανιστεί το παράθυρο Προηγούμενες συζητήσεις με τη συγκεκριμένη επαφή επιλεγμένη.