A különböző állapotok és állapotikonok ismertetése.
Milo Casagrande
milo@ubuntu.com
Shaun McCance
shaunm@gnome.org

Creative Commons Share Alike 3.0

Kelemen Gábor
kelemeng at gnome dot hu 2010, 2011, 2012

# Állapottípusok és ikonok

# Elérhető ikon Elérhető

Az Elérhető állapottal jelezheti, hogy a számítógépénél van, és ráér partnereivel csevegni. Ehhez az állapothoz beállíthat egyéni üzenetet.

# Elfoglalt ikon Elfoglalt

Az Elfoglalt állapottal hozhatja partnerei tudomására, hogy éppen nem szeretne csevegni velük. Ennek ellenére felvehetik Önnel a kapcsolatot, ha valami igazán sürgős megbeszélnivalójuk van. Alapértelmezésben az Empathy értesítési buborékokat és hangokat használ, ha Ön elfoglalt. Ehhez az állapothoz beállíthat egyéni üzenetet.

# Távol ikon Távol

A Távol állapotot akkor használja, ha eltávolodik számítógépétől. Az Empathy automatikusan Távolra állítja állapotát, ha egy ideig nem használja számítógépét, vagy a képernyővédő aktiválódik. Alapértelmezésben az Empathy nem használ értesítő buborékokat és hangokat, ha Ön távol van. Ehhez az állapothoz beállíthat egyéni üzenetet.

# Láthatatlan ikon Láthatatlan

Amikor állapotát Láthatatlanra állítja, partnerei számára kilépettként jelenik meg. Fiókjaihoz ekkor is csatlakozni fog, láthatja partnerei állapotát, és társalgásokat indíthat velük.

# Kilépett ikon Kilépett

Állapotának Kilépettre állítása megszünteti kapcsolatát fiókjaihoz.